uk ky hu cs ru ru ky ky ky ky ky ce ky ky ru ky ky ky ky ru ky ru ky ky ky tt ky sah ky tt ru ky ky ky ru ky ky ky ky ru av ru ky uz ky ky ky ru ru ky ky ky ky ru tt ru ky ky ru ru ru ru ky ky ky ky ky ky ru ru ru ru ru ky en ru
"De-факто", 24.01.08 - 3-бет: Сенатордун бурчу...•
-Руслан мырза, сиздин негизги кесибиңиз хирург да. Хирургдар кандын жытын сагынып калат деген чынбы?
-Эми кандын жытын эмес, операциянын өзүн сагынасың. Чынында, эки жылдан бери операция жасай элекмин. Бул жакта Эрнис Хашимович Акрамов "убакыт болуп калса мага ассистент болуп тур" деп атат. Көрөбүз го. Мен ашказанга, боорго операция көп жасадым. Убакыт тар болуп, эки жылдан бери жасабай калдым эле. Мен хирург катары ант бергем. Андыктан, операция жасап турушум керек.
-Сизди катуу күрөшөт деп атышат го?
- Ооба, профессионалдуу күрөш менен машыгам. Жаш кезимде мелдештерде көп жеңиштерге жетиштим. Азыр деле убакыт таап, спортзалга барып турам.
-Ооба, өз бизнесим бар. Айыл чарба продукцияларын кайра иштеткен консерва заводум бар.
-Светя другим - возгораю сам.
-Китеп окуганга убакыт барбы? Акыркы окуган китебиңиз?
-"Код Да Винчини" окуп чыктым. Китеп окуп турбасаң болчу беле, мен жок дегенде бир айда бир же эки китеп окуганга аракет кылам.
Сузак районунун санитардык-эпидемиологиялык кызматы райондук билим берүү бөлүмүн чыркыратып туруп Сузак жана башка айыл өкмөттөрүнүн 17 мектебин жаап салды, дагы да жаап жатат. Себеби - мектептердин ичинде сырттагыдай эле суук. Былтыр Сузак районунун борборундагы жалгыз кыргыз орто мектеби болгон Манас мектеби ата-энелердин чуусу менен жабылган эле. Себеп - мектептин сууктугу, балдардын калтырап үшүп отурушу. Бирок, райондун акими Жусуп Максуталиев менен Сузак айыл өкмөтүнүн башчысы Лутфулла Юнусов өткөн жылдын сабагын дароо унутушуп, быйылкы жылы ошол эле Манас мектеби биринчилерден болуп жабылды. Бул эле эмес, Лутфулла Юнусов Сузак айылындагы кыргыздар жашаган "Черемушки" турак жай массивинин жападан жалгыз буу казанын, жылуулук трассасындагы түтүктөрдү ким-бирөөлөргө сатып жиберип, 13 эки кабаттуу үйлөрдү жылуулуксуз калтырды.
Жалил САПАРОВ, Жалалабат шаары.
Жыл жаңыраары менен Таласка жерлиги нарындык жаңы губернатор келди. Кийинки он жылдан ашуун убакыттан бери таластыктар жергиликтүү губернаторлоруна кушчу, саруу экен дешип сар-санаа болуп келишкени жалган эмес. Эми жаңы шыпыргы жердин баарын шыпырат дегендей, жаңы жетекчи жалпайтпаса болду дешип ичтеринен күйгүлтүк тартышууда. Бирок кантсе да атанын баласы эмеспи Б.Болотбеков деле иш билгилерди ийинден сууруп чыгып, ак иштегенге аракеттенээр.
Жайда жок суу, кышында каптады
Жаңы жылды Манас районундагы Манас айылындагылар талаадан тосушту. Анткени, бул күндү айылдын үстүндөгү каналдан ашкан суу айылды каптап эстерин оодарды. Ал түгүл кээлери ушул суу жайында болсо гана атагант деп үшкүрүнүп алышты. Бул мезгилде МЧСтегилер эч нерседен бейкапар майрам тосушуп, жаттап алышкан "акча жок" деген сөзүн узатышты.
Эшек көрсө, эки көзү төрт
Талас районундагы Чат базарындагы ооруканада ичээрге суу жок алыстан ташышып, күндө убаракерчилик тартышууда. Ушундан улам мындагы техничкалар көчөдөн эшек көрүшсө "эки фляга суу алып келип алсамбы" деп жалдырашат. Балким, суу чыгарганга алы жетпеген айыл өкмөттүн эшек сатып бергенге алы жетип жүрбөсүн?
Мындан 2-3 жыл мурда Арал айылынан бирөө Талас шаарындагы "Береке" базар комплексинен кыш күрөөдө тайып кетип, каракуш мээси менен тийип каза тапкан. Андан бери деле же базарком, же ишкер кабагым-кашым дебегендиктен далайлар травма алды. Быйылкы суукта базардагы көк жылгаяк менмин деген хоккейист келсе да чалкасынан түшөөрү бышык. Бул жөнүндө баш ооруткан эч ким жок. Көрсө сатуучуга да, базаркомго да акча гана керек экен. Ал эми шаардык мэрия көчөнү карайбы же көктөн акча тапкандарга көмөктөшөбү?
Табыш НАЗАРКУЛОВ, өз кабарчы
Ө. Суваналиев базарды "тизе" баштады
Нарын шаарындагы борбордук "Береке" базарынын айланасында 17-январдан тарта ызы-чуу басылбай келет. Ушул күнү береги базардын айланасында майда соода кылган алгачкы 22 адам облакимчиликке келишип, алар губернатордун кабылдамасына дейре кирип барышты. Ичкериден чыга калган губернатор Өмүрбек Суваналиевдин "төмөн түшкүлө, мен да түшөм, анан сүйлөшөбүз" деген өтүнүчү суу кечкен жок. Алгач алар маселени ушул жерден чечүү талабын коюшту. Акыры облакимчиликтин кичи жыйындар залында тараптар сүйлөшүүгө барышты.
-"Жаңыдан келе элек жатып, милицияларды жиберип, бизди тынч ордубуздан кубалай баштады. Миң сомдон ашык каражатка жасаткан темирлерибизди күч менен чогултуп кетишти. Бала-бакыраны кантип багабыз эми?! Биз Суваналиевге ишенбейбиз",- деп соода кылгандар нааразы. Губернатордун 1-орун басары Мирадил Бакашевдин айтымында, базардын айланасын мыйзам чегинде иретке келтирүү маселеси эчактан бери көтөрүлүп, эми ишке ашырыла баштаганын айтат.
Губернатор Масиров кафеде үшүп калды
Быйылкы кыштын катуу келгени айрыкча Жалалабатка билинген окшобойбу. Себеби, жаңы дайындалып келген губернатор Кошбай Масиров кыраан чилдеде мактанган жалалабаттыктардын бир мактанган кафесине кире калса, ал жерде пальточон гана отуруп тамак иче турган ахыбал экен. Той өткөрүп, дүйнө-жүзүнө мактанган жетекчилер эч болбосо кафелердин абалын карап коюшпайбы деп, баш чайкап, шаардык тийиштүү кызматтардын ишине сын айтат.
Анан көрүп ал, шаардык санитардык-эпидемиологиялык кызматтары түп көтөрө кафелерди текшерип, андагы температура режими бузулганы үчүн бир катарын жаап баштайт. Рейддер жүрөт, кыскасы, бийликтер аракетке келет. Ошентип, Жалалабат шаарында адам баласына болгон шарт, сый жагы үчүн кам көрүлө баштады. Бирок Жалалабатта андан башка толгон-токой проблемалар кылы кыйшайбай ошол эле бойдон.
А. Бекназаров ушул жумада жарылат
Асабачы экс-депутат ушул жума ичинде чоң билдирүү менен чыгып, Курманбек Бакиевге катуу акаарат айтканы турат. "Эски соратнигиме айтчу көп сөзүм бар" дейт. "Оппозиция катарынан тайгандар көбөйүп атат, сиз да ошентип билдирүү жасабайсызбы?" десек, "Таямбы же тайбаймбы, аны ушул жумада көрөсүңөр" дейт сырдуу жылмайып.
Сот бийлигине күнкарамалар келатат
-Жогорку Сотко дайындалган Жаңыл Алиева да, Конституциялык Соттун мүчөлүгүнө шайланган Абибилла Абдугапаров да - бийликтин айтканынан чыкпаган, өз алдынча чечим кабыл албаган күн карама адамдар. Булар- президентке жакын адамдардан. Сот системасына ушундай адамдар бекеринен келген жок. Бул деген президенттин жеке бийлигин мүмкүн болушунча бекемдегенге аракет жасап атканынын белгиси.
Ө. Текебаевдин шайын кетиришти
"Түз байланышка" чыккан Өмүрбек Текебаевге 21-январда жүздөгөн окурмандар суроо берип, илине албай калгандары андан кийинки эки күн бою редакцияны "атаковать" этишти. "Ата Мекен" социалисттик партиясынын лидери Өмүрбек Текебаев менен болгон түз байланышта курч да, актуалдуу да , заманбап суроолор арбын болду. Өмүрбек Чиркешовичтин жоопторун, пикирин эмдиги саныбыздан күтүңүздөр.
Турсунбай Бакир уулу ушул күндөрү президентке ар кандай мазмундагы кат жөнөтүп, Акыйкатчы кызматында калыштын айласын кылып аткан кези. Парламенттен колдоо каттарын, жадакалса тээ Россиядан бери каттарды жаадырып атат. Кечээ болсо Турсунбай Бакир уулунун өз партиясы болгон "Эрк" партиясы аны Омбудсмендикке көрсөттү.
Роза Отунбаева, ЖК депутаты,
"Россияда булардын жердеши, өз кишиси турганы жакшы"
Россияга элчи болуп Раимкул Аттокуров дайындалды. Бул тууралуу президент жарлыкка кол койду. Адатта Россияга Апас Жумагулов өңдүү чоңураак фигура коюлуп келген. Чынында, Кыргызстанда Раимкул Аттокуровду эч ким таанычу эмес. Ал болгону Россияда соода кылып жүргөн бизнесмендер менен соодагерлерди бириктирип, өзүнчө ассоциация түзүмүш этип жүргөнү болбосо мамлекеттик же коомдук иштерге аралашып көргөн эмес. Ал эми дипломатиялык ишти айтпай эле коелу. Же чет тил билбейт. Раимкул Аттокуров - Сузак районунан, президенттин жердеши. Ушул критерий негизги ролду ойногонбу деген ойго келесиң. Былтыр эле президент элчиликтердин сапатын жогорулатуу боюнча указга кол коюп, мындан кийин дипломатиялык кызматтарга кокусунан келген адамдар келбейт деп айтты эле. Эми кайра минтип стратегиялык партнер болгон Россияга Раимкул Аттокуровдун келгени эмнеси? Биз бул тууралуу Тышкы иштер боюнча экс-министр, депутат Роза Отунбаевага кайрылдык. Бул сурообузга Роза Отунбаева айымдын жообу мындайча:
-Россия Кыргызстан үчүн стратегиялык партнер болуп саналат. Бул өлкөгө эң жогорку деңгээлдеги бышкан дипломат, чыгаан мамлекеттик ишмерлер барышы керек. Дүйнөлүк практикада стратегиялык партнерлор үчүн бул деген илгертеден түптөлгөн жазылбаган мыйзам болуп калган. Элестетип көрсөңөр, Россия бул жерде кадимки эле жан сактап жүргөн жупуну бизнесменди элчи кылып дайындап койсо, сөзсүз анда биз тараптан өлкөгө да, ал "элчиге" да мамиле дал ошондой болот. Россияныкы эле эмес, биздин министрлерибиз чет өлкөнүн өкүлүнүн деңгээли төмөн болсо ойлонбой эле кыр көрсөтүшөт. Менин таңгалганым, ошончолук эле биздин Россия менен катнаштарыбыз бүдөмүк, түшүнүксүз болуп калганбы, ушундай татыксыз дайындоого учурап турсак. Аттокуров мырза 2005-жылдын март революциясынан кийин да Президенттин буйругу менен Москвадагы элчиликке биринчи басып кирген. Өзү менин билишимче, Жалалабаттын Сузак районунан болот. Россияда акыркы 20 жылдан бери жашап, Кыргызстандын бүгүнкү проблемаларын билбейт да, терең түшүнө албайт. Кыргызстанда кимдин ким экенин, кимдин баасы канчалык экенин билбейт. Бул дайындоо азыркы кадр саясатынын көрсөткүчү деп ойлойм. Кыргыз элинин, өлкөнүн кызыкчылыгын жактоого эмес, бийликте турган кландын жумушун аткарганы гана үчүн берилген кызмат болуп жатат. Россияда элчи болуп турган адам бардык дүйнөлүк проблемаларга барометр болуп , өзүнүн өлкөсүн тез жана керектүү информация менен камтып туруш керек. Ал үчүн сапаттуу билим, ошол таркмакта тиешелүү тажрыйбасы болуш керек. Чет тилди билүү жөнүндө айтпай эле коеюн. Акыркы убакытта дайындалган элчилердин арасында чет тилди билбеген, ошол жерде көр - дудук, жалдырама, шал болуп олтура турган адамдар көбөйүп бара жатат. Москвада бизди ошол жерден тейлеген 20-30 чет өлкөлүк элчиликтер бар, алар биздин проблемаларыбызды билели, катнаш түзөлү, жардам берели дешет, жаңы элчи аларга жетиштүү жана толук маалымат берип турганга жарабайт го деп чочулап турам. Экинчиден, ошол жерде отурган адам Россия менен бир топ ири экономикалык-финансылык долбоорлорго демилгечи болуп, кыргыз экономикасын көтөрүүгө аракет жасаш керек. Буга Аттокуровдун тиши өтпөйт. Бул жерде бир белгилеп койчу жагдай, Россияда, Москвада капитал тез айланып, акча бул жерлерге караганда тез көбөйөт. Пул деген ошол жакта топтолот, келээрки чоң шайлоолорго да кошумча каражат ошол жерден түшөт. Андыктан, азыркы бийликтеги кланга Россияда өз адамы отурушу керек. Бул деген алардын бир боору, өз адамы дегендей. Дагы бир нерсени айтып кетишим керек, бул да президенттер үчүн адатка кирип бара жатат. Президенттин үйбүлөсүн бул жактагы тирликтин сапаты канааттандырбайт да. Булар эки тоону эңсеп жашаганга көнүп алышат: бир буту Москвада, бир буту бул жерде. Андыктан, бул жагынан алып караганда да Россияда булардын жердеши, өз кишиси турганы жакшы.
► Бул айылда негизинен кыргыз гезиттери
электрондук тиркеме түрүндө жарыяланат.
► Архивге, емейлге жана редакцияга шилтемелер
ошол гезиттин башбарагында берилген.
► Жеке макала жарыялоого буйрутмалар кабыл алынат.
► На сайте публикуются в основном кыргызскоязычные газеты в виде электронных подшивок данных газет.
► Ссылки на архивы, емейл и данные о редакции
указаны на главной странице конкретной газеты.
► Принимаются заказы на публикацию частных статей.
Алган материалга шилтеме бериңиз!
◄ © J.Janyzak, Kyrgyzstan ►
Ссылки на взятые статьи обязательны!